Ukraina may oxirlarida Belarusga o‘z havo makonidan foydalanishni taqiqlagandi. Belarus prezidenti Aleksandr Lukashenko Minsk Ukrainadan keladigan samolyotlarni Belarus hududiga kiritmasligini ma’lum qildi. Bu haqda «Pul Pervogo» Telegram-kanali xabar berdi. «Ukraina bizga parvozni yopdi, biz ham Ukrainada samolyotlarni qabul qilmaymiz», — dedi Lukashenko. Ukraina may oxirlarida Belarusga o‘z havo makonidan foydalanishni taqiqlagandi. Bunga Minskning 23 may kuni Ryanair aviakompaniyasi samolyotini majburan qo‘ndirishi sabab bo‘lgandi. Samolyotda Belarusda ekstremistik deb topilgan Nexta Telegram-kanali asoschisi Roman Protasevich bo‘lgan. Samolyot Minsk aeroportiga qo‘ndirilganidan so‘ng Protasevich qo‘lga olingan.